
	ΑΝΑΚΟΙΝΩΣΗ


Απόφασης καταχώρισης στο Γενικό Εμπορικό Μητρώο στοιχείων της Ανώνυμης Εταιρίας με την επωνυμία:    ‘’ΚΑΛΛΙΔΡΟΜΟΣ  ΤΕΧΝΙΚΗ ΚΑΤΑΣΚΕΥΑΣΤΙΚΗ ΑΝΩΝΥΜΗ ΕΤΑΙΡΕΙΑ ’’  και  δ.τ. : " ΚΑΛΛΙΔΡΟΜΟΣ ΤΕΧΝΙΚΗ ΚΑΤΑΣΚΕΥΑΣΤΙΚΗ Α.Ε’’ με αριθμό ΜΑΕ 48569/01ΑΤ/Β/01/153/02 και με αριθμό ΓΕΜΗ  017206355000.
Ο ΠΡΟΕΔΡΟΣ ΤΟΥ ΕΠΙΜΕΛΗΤΗΡΙΟΥ ΦΛΩΡΙΝΑΣ
Την   15/10/2013    καταχωρήθηκε στο Γενικό Εμπορικό Μητρώο με ΚΑΚ 107974, το  από 07-10-2013 Πρακτικό Συνεδρίασης του Διοικητικού Συμβουλίου της Ανώνυμης Εταιρίας με την επωνυμία: ‘’ΚΑΛΛΙΔΡΟΜΟΣ  ΤΕΧΝΙΚΗ ΚΑΤΑΣΚΕΥΑΣΤΙΚΗ ΑΝΩΝΥΜΗ ΕΤΑΙΡΕΙΑ ’’  και  δ.τ. : " ΚΑΛΛΙΔΡΟΜΟΣ ΤΕΧΝΙΚΗ ΚΑΤΑΣΚΕΥΑΣΤΙΚΗ Α.Ε’’ με αριθμό ΜΑΕ 48569/01ΑΤ/Β/01/153/02 και με αριθμό ΓΕΜΗ  017206355000 σύμφωνα με το οποίο αποφασίζονται τα παρακάτω:
ΘΕΜΑ 1ο  Ορισμός εκπροσώπου της εταιρείας προκειμένου να εκπροσωπεί και να δεσμεύει την εταιρεία σε όλες τις Τράπεζες.
     Το Διοικητικό Συμβούλιο

                                                                        αποφασίζει     
Ορίζει εκπρόσωπο, αντιπρόσωπο και αντίκλητο της εταιρείας μας τον κ. Παντελή Λαζαρίδη του Χρήστου , κάτοικο Αγίου Παντελεήμονα Αμυνταίου Νομού Φλώρινας , κάτοχο του Δελτίου Αστυνομικής Ταυτότητας  υπ΄ αριθμόν ΑΕ 827875 που εκδόθηκε την 20-08-2007 από το Α.Τ. Αμυνταίου , με το δικαίωμα και την πληρεξουσιότητα  να:

Να εκπροσωπεί και να δεσμεύει την εταιρεία σε όλες τις Τράπεζες. Για τον σκοπό αυτό να αναλαβαίνει χρήματα από καταθέσεις της εταιρείας , να κάνει εισπράξεις από χρηματόγραφα , τοκομερίδια και μερισματοαποδείξεις , υπογράφοντας σχετικά έγγραφα και αποδείξεις. Να εκδώσει , αποδεχτεί και οπισθογράφει , τριτεγγυηθεί και εξοφλήσει στην ανάλογη περίπτωση , επιταγές , συναλλαγματικές και γραμμάτια σε διαταγή. Να παραλαβαίνει φορτωτικά έγγραφα , να τα προεξοφλεί , να τα οπισθογραφεί και να τα μεταβιβάζει. Να ανοίγει ενέγγυες πιστώσεις και να τροποποιεί όρους για πιστώσεις που έχουν γίνει. Να πληρώνει φορτωτικές και ενέγγυες προκαταβολές. Να υπογράφει συμβάσεις για δάνεια κάθε μορφής με όρους , χρόνο , τρόπο , τόκο , επιτόκιο και  λήξη που θα συμφωνήσει με την Τράπεζα εκτός από την έκδοση ομολογιακών δανείων. Να υπογράφει ακόμη και συμβάσεις πίστωσης με ανοιχτό λογαριασμό και να κάνει αύξηση αυτών των ποσών , αυτών που έγιναν στο μεταξύ . Να λαμβάνει τα χρήματα των δανείων και να κάνει χρήση της πίστωσης  όπως κρίνει καλύτερα αυτός. Να δίνει εμπράγματες ασφάλειες σε κινητά , ακίνητα για χάρη τρίτου φυσικού ή νομικού προσώπου και ειδικότερα ενέχυρα σε κινητά πράγματα και τίτλους της εταιρείας και υποθήκης σε ακίνητά της. Να δίνει την συναίνεσή του για την παροχή άδειας εγγραφής προσημείωσης και να κάνει κάθε ενέργεια για εξάλειψη υποθήκης ή προσημείωσης. Να ελευθερώνει ενέχυρα , να υπογράφει εγγυητικές επιστολές για χάρη τρίτου προσώπου φυσικού ή νομικού σε άλλο φυσικό ή νομικό πρόσωπο , να επιστρέφει εγγυητικές επιστολές που της έστειλε η εκδότρια τράπεζα για να απαλλαχτεί από αυτές. Να δίνει εγγυήσεις για χάρη φυσικού ή νομικού προσώπου σε άλλο φυσικό ή 
νομικό πρόσωπο. Να νοικιάζει χρηματοκιβώτιο και χρηματοθυρίδες και να καταργεί τέτοιες συμβάσεις που υπάρχουν ή που θα υπογραφτούν μελλοντικά. Να εκχωρεί με όποιους όρους και τιμές εγκρίνει , δικαιώματα εισαγωγής σε σχέση με άδεια για ιδιωτικές ανταλλαγές που εκδόθηκε ή θα εκδοθεί στο όνομα της εταιρείας και να κάνει κάθε άλλη πράξη σχετική με ιδιωτικές ανταλλαγές , ύστερα από σχετική άδεια που εκδόθηκε ή που θα εκδοθεί στο όνομά της και μέχρι που να εκτελεσθούν οι ιδιωτικές ανταλλαγές. Να υπογράφει ασφαλιστήρια και λαβαίνει ασφαλιστικές αποζημιώσεις. Να υπογράφει και εκτελεί συμβάσεις με τράπεζες ή άλλες που να μπορούν να γίνουν με πληρεξούσιο και γενικά να υπογράφει και καταθέτει δηλώσεις και άλλα έγγραφα που εξυπηρετούν  τις εντολές και τις πληρεξουσιότητες που του δίνονται παραπάνω. Ακόμη να κάνει καταθέσεις της εταιρείας σε δεσμευμένο λογαριασμό στην Τράπεζα της Ελλάδος , υπογράφοντας σχετικά έγγραφα. Να ζητεί την αποδέσμευση χρηματικής κατάθεσης , υπογράφοντας τις σχετικές αποδείξεις και εξοφλήσεις και εκπροσωπώντας την εταιρεία στην Τράπεζα της Ελλάδας ή σε άλλη Τράπεζα σε υπόθεση σχετική με δέσμευση ή αποδέσμευση χρημάτων . Να αποφασίζει τη ίδρυση , επέκταση , κατάργηση κλπ όλων των καταστημάτων , υποκαταστημάτων , πρατηρίων , συνεργείων και εγκαταστάσεων της εταιρείας. Να αποφασίζει την έκταση των εργασιών της εταιρείας , προσδιορίζει και ελέγχει κάθε δαπάνη καθώς και τη χρήση και επένδυση των διαθέσιμων κεφαλαίων , κεφαλαίων κίνησης κλπ. Να διορίζει και απολύει διευθυντές και το εν γένει προσωπικό της εταιρείας , καθορίζει την δικαιοδοσία , τις υποχρεώσεις και αποδοχές του καθένα. Να συμφωνεί αγορές , πωλήσεις , ανταλλαγές , εκμισθώσεις και μισθώσεις ακινήτων και κινητών κάθε φύσεως και είδους , την κτήση , απαλλοτρίωση , εκποίηση , εκχώρηση κλπ όλων των περιουσιακών  στοιχείων και δικαιωμάτων της εταιρείας. Να εκπροσωπεί και να δεσμεύει την εταιρεία ενώπιον κάθε Αρχής και Υπηρεσίας των Ευρωπαϊκών Κοινοτήτων. Να ενεργεί προεξοφλήσεις και προκαταβολές , να εισπράττει τις απαιτήσεις της εταιρείας από οποιοδήποτε νομικό ή φυσικό πρόσωπο και από το Δημόσιο. Να αποφασίζει για την συμμετοχή της εταιρείας σε άλλες εταιρείες οποιουδήποτε τύπου και την συνεργασία της εταιρείας με οποιαδήποτε μορφή με άλλες επιχειρήσεις και να καθορίζει τους όρους συμμετοχής της εταιρείας σε πάσης φύσεως συναφείς επιχειρήσεις , τις συμφωνίες εμπορικών συνεργασιών , αντιπροσωπεύσεων και τους γενικούς όρους των τρεχόντων πιστωτικών λογαριασμών.

Φλώρινα, 15-10-2013  
Με Εντολή Προέδρου

